ΓΡΑΠΤΗ ΕΡΩΤΗΣΗ E-1058/02

υποβολή: Ilda Figueiredo (GUE/NGL) προς την Επιτροπή

(17 Απριλίου 2002)

Θέμα: Στήριξη στην παράκτια αλιεία και στην αλιεία μικρής κλίμακας

Με πρωτοβουλία του Ευρωπαϊκού Κοινοβουλίου ενεγράφη στον κοινοτικό προϋπολογισμό (άρθρο B2-909, πρώην B2-910) ειδική δράση στήριξης για την παράκτια αλιεία και την αλιεία μικρής κλίμακας. Το άρθρο αυτό επρόκειτο να καταργηθεί σταδιακώς και δεν προβλέπεται να συνεχίσει ναπάρχει και στο 2003. Το Ευρωπαϊκό Κοινοβούλιο, συγκεκριμένα δε η Επιτροπή Αλιείας, ανέκαθεν απέδιδαν ιδιαίτερη προσοχή σάυτόν τον τομέα πολιτικών δραστηριοτήτων και στην διαφάνεια σ'ό,τι αφορά τις διατιθέμενες πιστώσεις, λαμβάνονταςπόψη την κοινωνικοοικονομική σημασία του και τις ιδιάζουσες δυσχέρειες που αντιμετωπίζει. Το Ευρωπαϊκό Κοινοβούλιο, με το ψήφισμά του της 17ης Ιανουαρίου 2002 σχετικά με την αναθεώρηση της Κοινής Αλιευτικής Πολιτικής, επέμεινε για τη δημιουργία μιάς ειδικής κοινοτικής δράσεις για τη στήριξη της παράκτιας αλιείας και της αλιείας μικρής κλίμακας. Η Επιτροπή επίσης, στο Πράσινο βιβλίο σχετικά με το μέλλον της Κοινής Αλιευτικής Πολιτικής, αναγνωρίζει τη σημασία αυτού του τμήματος του αλιευτικού στόλου. Η Επιτροπή προβάλλει το επιχείρημα ότι η στήριξη αυτή εντάσσεται στο πλαίσιο των διαρθρωτικών μέτρων του ΧΜΠΑ.

Σε τι ύψος συνολικά ανέρχονται τα ποσά που ήδη δαπανήθηκαν από την έναρξη της τρέχουσας πρωτοβουλίας για τη στήριξη της παράκτιας αλιείας και της αλιείας μικρής κλίμακας (B2-909, πρώην B2-910) συνολικά, ανά τύπο προγηράμματος και κατανομή τους μεταξύ των κρατών μελών. Τί φρονεί ως προς τη συμπληρωματικότητα των δράσεων αυτών στο πλαίσιο του ΧΜΠΑ·

Ποιό ποσό όντως δαπανήθηκε για τη στήριξη της παράκτιας αλιείας και της αλιείας μικρής κλίμακας στο πλαίσιο του ΧΜΠΑ και πώς κατανεμήθηκε·

Απάντηση του κ. Fischler εξ ονόματος της Επιτροπής

(3 Ιουνίου 2002)

1. Ποσό που όντως δαπανήθηκε στο πλαίσιο της πρωτοβουλίας στήριξης της αλιείας μικρής κλίμακας (γραμμή B2-909 του προϋπολογισμού), συνολικά, ανά τύπο προγράμματος και κατανομή του μεταξύ των κρατών μελών.

Το συνολικό ποσό που όντως δαπανήθηκε στο πλαίσιο της γραμμής B2-909 του προϋπολογισμού ανέρχεται σε 4,763 εκατομμύρια ευρώ. Η κατανομή μεταξύ των κρατών μελών φαίνεται στον πίνακα 1.

>ΚΤΜ ΟΠΝΒΧΒ>

2. Ποσό που όντως διατέθηκε στην ενίσχυση της αλιείας μικρής κλίμακας και της παράκτιας αλιείας στο πλαίσιο του Χρηματοδοτικού Μέσου Προσανατολισμού της Αλιείας (ΧΜΠΑ) και η κατανομή του.

Τα δημοσιονομικά σχέδια του ΧΜΠΑ, για την περίοδο 2000-2006, διαθέτουν προϋπολογισμό ύψους 50,127 εκατομμυρίων ευρώ για την αλιεία μικρής κλίμακας. Η κατανομή ανά κράτος μέλος φαίνεται στον πίνακα 2.

>ΚΤΜ ΟΠΝΒΧΒ>

3. Συμπληρωματικότητα των ενεργειών αλιεία μικρής κλίμακας (γραμμή B2-909 του προϋπολογισμού) με εκείνες που χρηματοδοτούνται από το ΧΜΠΑ.

Η ειδική ενέργεια στήριξης της αλιείας μικρής κλίμακας ξεκίνησε ως πειραματική ενέργεια, με πρωτοβουλία του Κοινοβουλίου το 1997, δηλαδή κατά τη διάρκεια της περιόδου προγραμματισμού 1994-1999, για την οποία ο κανονισμός ΧΜΠΑ δεν προέβλεπε ειδικά μέτρα για την αλιεία μικρής κλίμακας.

Η Επιτροπή, αναγνωρίζοντας τη σημασία του συγκεκριμένου τμήματος του ευρωπαϊκού στόλου και των δυσκολιών που αντιμετωπίζει, ενέταξε στην παρούσα περίοδο προγραμματισμού 2000-2006, μετέπειτα ειδικά μέτραπέρ της αλιείας μικρής κλίμακας.

Τα ποσά καθώς και οι δυνατότητες που προσφέρονται για την αλιεία μικρής κλίμακας στο πλαίσιο του ΧΜΠΑ έχουν διευρυνθεί σε μεγάλο βαθμό ιδίωςπό τη μορφή:

- ειδικού μέτρου για την αλιεία μικρής κλίμακας για την οποία τα κράτη μέλη προγραμμάτισαν συνολικό ποσό ύψους 50,127 εκατομμυρίων ευρώ (πίνακας 2)

- πρόσβασης σε μέτρα που δεν προορίζονται ειδικά για την αλιεία μικρής κλίμακας αλλά από τα οποία αυτή μπορεί να επωφεληθεί, όπως με την ανανέωση του στόλου, τον εκσυγχρονισμό των αλιευτικών σκαφών, την προσαρμογή της αλιευτικής προσπάθειας αλλά και τις κοινές ενέργειες που εφαρμόζονται από τους επαγγελματίες και τα κοινωνικο-οικονομικά μέτρα

- τέλος, η αλιεία μικρής κλίμακας επωφελείται με χαλάρωση του καθεστώτος ανανέωσης του στόλου.

Η Επιτροπή αξιολογεί επί του παρόντος την πρωτοβουλία αλιεία μικρής κλίμακας, τα δε σχετικά συμπεράσματα θα ενταχθούν σε σφαιρικό προβληματισμό με αντικείμενο το μέλλον της διαρθρωτικής πολιτικήςπέρ του αλιευτικού τομέα μετά το έτος 2006.